Byen brenner

Byen brenner (originaltittel: City on Fire) er en kanadisk-amerikansk katastrofedrama fra 1979 regissert av Alvin Rakoff. Filmen handler om en nordamerikansk storby som blir rammet av en kollosal brann når et oljerafineri utsettes for sabotasje. De ledende rollene spilles av Barry Newman, Susan Clark, Shelley Winters, Ava Gardner, Leslie Nielsen, James Franciscus, Henry Fonda og Jonathan Welsh.

Byen brenner er en av en rekke katastrofefilmer som kom på 1970-tallet og har flere likhetstrekk med Inferno i flammer. Filmen ble en gedigen fiasko i USA hvor den bare innbrakte $784 000. Den publikumsmessige fiaskoen hadde delvis sin bakgrunn i at katastrofefilmsjangeren var på vikende front.IMDb business Samtidige katastrofefilmer som Avalanche (1978) og Meteor (1979) fikk lignende skjebner. Byen brenner var lenge en obskuritet i USA inntil tv-serien Mystery Science Theater 3000 i 1989 viste den som et eksempel på dårlige B-filmer.IMDb Mystery Science Theater 3000

 Handling 
En mentalt forstyrret ansatt ved et oljeraffineri i en amerikansk storby blir permittert grunnet sin oppførsel ved bedriften. Før han forlater arbeidsplassen utfører han sabotasje slik at mengder bensin slippes ut og sprer seg i rundt om i byens kloakksystemer. Etterhvert blir væsken satt i brann og hele byen trues. En kaotisk situasjon oppstår hvor byens sykehus blir særlig utsatt.

 Om filmen 
Filmen ble innspilt i Montréal og er Canadas eneste katastrofefilm.

VG gav den terningkast tre.VG - VGs filmbarometer (1.3.1980)

 I rollene 
 Barry Newman – Dr. Frank Whitman
 Susan Clark – Diana Brockhurst-Lautrec
 Shelley Winters – Sykepleier Andrea Harper
 Leslie Nielsen – Borgermester William Dudley
 James Franciscus – Jimbo
 Ava Gardner – Maggie Grayson
 Henry Fonda – brannsjef Albert Risley
 Jonathan Welsh – Herman Stover
 Richard Donat – Capt. Harrison Risley
 Mavor Moore – John O’Brien

 Referanser 

 Eksterne lenker 


Kategori:Filmer fra 1979
Kategori:Canadiske dramafilmer
Kategori:Katastrofefilmer
Kategori:Dramafilmer fra USA
Kategori:Katastrofefilmer fra USA
Kategori:Filmer lagt til urbane strøk
Kategori:Engelskspråklige filmer